OpenLLM-France/wikimedia huggingface dataset:
# Budoni

Budoni (en sard, Budòni, logudorès Budùne) és un municipi italià, dins de la Província de Sàsser. L'any 2012 tenia 5.056 habitants. Es troba a la regió de Baronia Limita amb els municipis de Posada (NU), San Teodoro i Torpè (NU).

## Administració

Llista d'alcaldes :
| Període | Identitat | Partit |
| 2005- | Pietro Brundu | Llista cívica |
# Buffalo

Buffalo (pronunciat en anglès: /ˈbʌfəloʊ/) és una ciutat i seu del Comtat d'Erie, a l'estat de Nova York als Estats Units, construïda a la riba del llac Erie. Segon centre més important de l'estat de Nova York el 2020 tenia 278.349 habitants, tot i que si es compta la seva àrea metropolitana la població se situa entorn dels 1.900.000 habitants. Segons el cens de la població del 2020 Buffalo és la 76a ciutat més gran dels Estats Units.
Buffalo constitueix un gran centre industrial (metal·lúrgia, maquinària, química...) i compta amb un port de trànsit de mercaderies.
Viccionari
# Bulzi

Bulzi (en sard, Bulzi) és un municipi italià, dins de la Província de Sàsser. L'any 2007 tenia 634 habitants. Es troba a la regió d'Anglona. Limita amb els municipis de Laerru, Perfugas, Santa Maria Coghinas i Sedini.

## Administració

Llista d'alcaldes :
| Període | Identitat | Partit |
| 2006- | Maria Leonarda Pinna | Llista cívica |
# Burayda ibn al-Hussayb

Burayda ibn al-Husayb (àrab: بريدة بن الحصيب, Burayda ibn al-Ḥuṣayb) (segle vii) fou un company del profeta Muhàmmad de la tribu d'Àslam ibn Afsà.
Es va convertir a l'islam juntament amb vuitanta famílies, quan el Profeta va haver d'anar a Medina des de la Meca i es va aturar al campament d'al-Ghamim, on era Burayda. Va participar en les campanyes de Muhàmmad. El 630 se li va encarregar cobrar l'impost a les tribus Àslam i Ghifar. A la mort del Profeta va residir a Medina, però després es va traslladar a Bàssora, després de la seva fundació. Més tard va anar a fer campanya al Khurasan (potser el 671) i es va establir a Merv, on va morir entre 680 i 683 (segons Ibn Hadjar, el 683).
# Burnout (saga)

Burnout és una saga de videojocs desenvolupada per Criterion Games que proposa al jugador conduir vehicles potents a carretes i autopistes amb molt de trànsit. Burnout no és un simulador d'automòbil com Gran Turismo, però té una privilegia conducció arcade, el que significa que els encàrrecs són senzills i accessibles a un públic més ample. El tercer episodi de la sèrie titulat «Takedown» innova pels seus múltiples modes i la possibilitat d'influir en el trànsit de carretera. Burnout Revenge vol millorar el concepte del joc sense innovar realment i allunyant-se finalment del joc de carrera per proposar un videojoc de destrucció a la carretera.

## Llista de videojocs de la saga

Ordenats per ordre de llançament.
* 2001: Burnout per PlayStation 2, Xbox i GameCube
* 2002: Burnout 2: Point of Impact per PlayStation 2, Xbox i GameCube
* 2004: Burnout 3: Takedown per PlayStation 2 i Xbox
* 2005: Burnout Revenge per PlayStation 2, Xbox i Xbox 360
* 2005: Burnout Legends per PlayStation Portable i Nintendo DS
* 2007: Burnout Dominator per PlayStation 2 i PlayStation Portable
* 2007: Burnout Paradise per PlayStation 3, Xbox 360 i PC

## Enllaços externs

* (anglès) Lloc oficial de la saga Arxivat 2007-08-23 a Wayback Machine.
* (francès) Bloc novell de la saga Arxivat 2007-06-18 a Wayback Machine.
* (francès) Burnout Station Arxivat 2007-09-28 a Wayback Machine. Lloc francès no oficial del Burnout.
# Burnout (videojoc)

Burnout és el primer videojoc de la saga de videojocs de curses, Burnout (saga) per les consoles PlayStation 2, Xbox i GameCube. La saga de jocs va ser creada per Criterion Games i publicada per Acclaim i després per EA Games, ja que EA va comprar l'empresa Acclaim.
# Burtes

Burtes o Burdes (antigament aparegueren com Furdes) foren un antic poble pagà del baix Volga entre els khàzars i els búlgars del Volga. Un riu de la regió portava el nom de Burtas, riu que podria ser el riu Samara (segons la identificació de Marquart).
Al-Bakrí i Gardezí esmenten aquest poble i diuen que la seva religió era la mateixa que els oghuz, però que incineraven als morts (els oghuz els enterraven). Els especialistes soviètics els identifiquen amb els mordovians (mordvins), però una minoria els considera ancestres del txuvaixos. Tokarev diu que foren un poble fines turquitzat que finalment fou absorbit per mordvins i txuvaixos.
Les cròniques russes els esmenten des del segle xiii com a vassalls de l'Horda d'Or; el seu país fou colonitzat pels russos després de la conquesta russa de Kazan. A començaments del segle xviii els burtes es van revoltar per darrera vegada, i després van desaparèixer de les cròniques.
# Bust-A-Move '99

Bust-A-Move '99 (també conegut com a Bust-A-Move 3 i Bust-A-Move 3 DX) és un videojoc de trencaclosques amb estil arcade fet per Acclaim Entertainment (en el qual hi ha vuit personatges dels videojocs de Taito), i va ser llançat per Nintendo 64, Sony PlayStation, Sega Dreamcast, ordinador, o Game Boy Color.

## Llista de personatges

* Bub and Bob
* Jack
* Luna Luna
* Marina
* Musashi
* Prettio
* Sonic Blast Man
* Twinkle

## Enllaços externs

* (anglès) El videojoc a Arxivat 2006-12-06 a Wayback Machine. MobyGames (N64)
* (anglès) El videojoc a Arxivat 2007-07-02 a Wayback Machine. MobyGames (PS1)
* (anglès) El videojoc a Arxivat 2008-02-28 a Wayback Machine. MobyGames (Saturn)
# Butiramida

La butiramida és l'amida de l'àcid butíric. Té la fórmula molecular C$_3$H$_7$CONH$_2$. És un sòlid blanc que és lliurement soluble en aigua i etanol, però lleugerament soluble en èter dietílic. A temperatura ambient, la butiramida és un sòlid cristal·lí i, a diferència de l'àcid butíric, no té una olor desagradable i ranci.
# Bàbitxe-Korenovski

Bàbitxe-Korenovski - Бабиче-Кореновский (rus) - és un khútor del krai de Krasnodar, a Rússia. Es troba a la vora del riu Malióvana, afluent del Beissujok Esquerre, de la conca del riu Beissug. És a 13 km al nord-oest de Korenovsk i a 61 km al nord-est de Krasnodar. Pertany a aquest khútor el khútor de Proletarski (Пролетарский), que es troba a la vora del riu Beissujok Esquerre, afluent del Beissug. És a 15 km a l'oest de Korenovsk i a 55 km al nord-est de Krasnodar.
# Bélaia Glina

Bélaia Glina - Белая Глина (rus) - és un poble del krai de Krasnodar, a Rússia. Es troba a la vora del riu Rassipnaia. És a 184 km al nord-est de Krasnodar.

## Història

La vila fou fundada el 1820. El primer colon era un camperol de la guvèrnia de Vorónej que es deia Riaboixapko. El poble deu el seu nom als dipòsits de terrissa blanca.
En un primer moment s'incorporà a la guvèrnia de Stàvropol. El 2 de juliol del 1924 fou designat centre administratiu d'un raion i el 1937 s'incorporà al krai de Krasnodar.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Lloc web del raion (rus)
* Portal d'internet del poble
* Llar d'infants Arxivat 2014-07-28 a Wayback Machine. a Panoramio.
* Estació de tren Arxivat 2014-07-28 a Wayback Machine. a Panoramio.
* Escola Arxivat 2014-07-28 a Wayback Machine. a Panoramio.
* Parc Arxivat 2014-07-28 a Wayback Machine. a Panoramio.
* Carrer Pervomaiski Arxivat 2014-07-28 a Wayback Machine. a Panoramio.
* Lloc web del diari Beloglinski vestí i Ródnaia zemlià
# Bílina (riu)

El Bílina (en alemany: Biela) és un riu que neix a les vores de les Muntanyes Metal·líferes a la República Txeca, al nord de Chomutov. El riu flueix entre la Serralada Central txeca i les muntanyes metal·líferes cap al nord-est, i va a parar a l'Elba a Ústí nad Labem. Abasta una àrea de 1.071 km².
# Bórovsk

Bórovsk - Боровск (rus) - és una ciutat de l'óblast de Kaluga, a Rússia. Es troba a la vora del riu Protvà. És a 100 km al sud-oest de Moscou.

## Història

L'existència de Bórovsk és coneguda ja des del segle xiii. La vila era part aleshores del Principat de Riazan. El segle XIV era propietat de Vladímir el Valent, passant a la sobirania del Gran Ducat de Moscou arran del matrimoni de la seva neta Maria de Bórovsk amb Basili II.
El 1444 fou fundat prop de Bórovsk el monestir de Pafnútiev. Les seves murades, torres i la catedral, s'erigeixen des del regnat de Borís Godunov. Dos cèlebres vells creients, el protopapa Avvakum i el boiar Feodóssia Morózova, foren empresonats en aquest monestir durant el transcurs de la meitat del segle xvii.
Entre els monuments remarcables de Bórovsk hi ha l'església de fusta més antiga de la regió (datada del segle xvii) i un museu dedicat a Konstantín Tsiolkovski, qui visqué i treballà a Bórovsk com mestre entre el 1880 i el 1891.

## Personalitats il·lustres

* Pafnuti Txebixov (1821-1894): matemàtic, nascut a Okàtovo, prop de Bórovsk.
* Konstantín Tsiolkovski (1857-1935): investigador de cosmonàutica, visqué a Bórovsk del 1880 al 1892.

## Galeria d'imatges

* Vista de Bórovsk a l'estiu
* Monestir
* Catedral
* Església
# Böhmisch-Rixdorf

Böhmisch-Rixdorf (Rixdorf bohemi), avui també anomenat Böhmisches Dorf en alemany i Ceský Rixdorf en txec (ambdós significant poble bohemi), era una petita comunitat protestant, fundada l'any 1737 per refugiats Protestants de Bohèmia a Berlín.
Antic municipi independent del districte de Teltow a la província prussiana de Brandenburg, al 1874 es va unir a "Deutsch-Rixdorf" per crear el nou municipi de "Rixdorf". Des del 1920, amb la Llei del Gran Berlín forma el barri de Neukölln dins del districte homònim de la capital alemanya.
Després de la batalla de la Muntanya Blanca de 1620 va començar a Bohèmia a un procés per reconvertir-la al catolicisme que va conduir a que en les dècades següents abandonessin cada vegada més el país els protestants. Alguns d'aquests foren convidats a establir-se al també protestant regne de Prússia pel rei Frederic Guillem I.
# C-336

La C-336 és una carretera comarcal espanyola que uneix les poblacions de Monturque (Còrdova) i Guadix per Priego de Còrdova.

## Nomenclatura

L'antiga carretera C-336 pertanyia a la xarxa de carreteres comarcals del Ministeri de Foment. El seu nom està format per: C, que indica que és una carretera comarcal de nivell estatal; i el 336 és el número que rep segons l'ordre de nomenclatures de les carreteres comarcals, segons on comencin, la seva distància a Madrid i si són radials o transversal respecte a la capital.

## Traçat actual

La carretera C-336 és una carretera que després de convertir-la en l'antiga carretera autonòmica A-340, fa un recorregut més o menys paral·lel a aquesta, majoritàriament com a via de servei o accés a les propietats adjacents. Encara es conserva com a travessia, travessant nuclis urbans com Priego de Còrdova, Alcalá la Real, Monturque, Almedinilla i Carcabuey.
A Cabra està representada per: el carrer del Junquillo, Puente del Junquillo, Plaça Vella, Escull, carrer Priego, carretera de la Font del Riu.
A Priego de Còrdova està representada pels carrers: Avda de Granada, carrer Ramón y Cajal, Avda d'Espanya i Avda de D. Niceto Alcalá Zamora.
A Alcalá la Real està representada per les Avda d'Europa i Avda de Portugal, i va a ser transferida a l'Ajuntament d'Alcalá la Real per integrar-les urbanísticament a la ciutat.
Des de Cabra (Còrdova) a Monturque (Còrdova) es va construir a partir d'aquesta, la carretera autonòmica A-342.

## Vegeu també

* A-340
* A-342
* A-339
# CD15

CD15 (3-fucosil-N-acetil-lactosamina) és una molècula d'adhesió a carbohidrat que media en la fagocitosi i la quimiotaxi, que es troba expressat en els neutròfils; expressats en pacients amb la malaltia de Hodgkin, algunes leucèmies cròniques limfoblàstiques de cèl·lules B i la majoria de leucèmies no limfocítiques. També s'anomenen Lewis x i SSEA-1 (antigen 1 específic de l'estat embrionari) i representa un marcador per a les cèl·lules mare pluripotents de ratolí, en les quals desenvolupa un important paper en l'adhesió i migració de les cèl·lules de l'embrió preimplantat. És sintetitzat per la fucosiltransferasa 4 (FUT 4).
Viccionari
# CODATA

CODATA (Comitè d'Informació per a la Ciència i la Tecnologia, en anglès Committee on Data for Science and Technology) va ser establert el 1966 com a comitè científic interdisciplinari del Consell Internacional per a la Ciència (ICSU), formalment el Concili Internacional de Científics Units, que té la seu a París des de fa més de 30 anys. El seu objectiu és buscar la millora de la compilació, avaluació crítica, emmagatzematge i recuperació d'informació rellevant per a la ciència i la tecnologia.
El Grup de treball CODATA en Constants fonamentals va ser establert el 1969. El seu propòsit és proveir periòdicament a les comunitats internacionals científiques i tecnològiques d'un conjunt de constants físiques fonamentals i factors de conversió acceptats internacionalment, per a ús mundial. El primer conjunt d'estàndards CODATA va ser publicat el 1973, el segon el 1986, el tercer el 1988, el quart el 2002 i el cinquè el 2006.
Els valors de constants físiques recomanades pel CODATA són publicades en el NIST, Referència en Constants, Unitats i Incertesa.

## Vegeu també

* Sistema Internacional d'Unitats

## Enllaços externs

* CODATA
# Cabana de Marta

La Cabana de Marta és una cabana de bosc del terme municipal de Conca de Dalt, dins de l'antic terme d'Hortoneda de la Conca, pertanyent al poble de Pessonada.
Està situada al sud-est de Pessonada, a la partida de Viars, a la dreta del Torrent Salat, a llevant de la Borda de Cotura. És al sud-oest de Viars i al nord-oest dels Noguers de Santa.

## Enllaços externs

* Institut Cartogràfic de Catalunya
# Cabana del Bellera

La Cabana del Bellera és una cabana del terme municipal de Conca de Dalt, dins de l'antic terme d'Hortoneda de la Conca, pertanyent al poble d'Hortoneda.
Està situada al sud-oest d'Hortoneda, a la partida de lo Montiell, al sud-oest de la Cabana del Toni.

## Enllaços externs

* Institut Cartogràfic de Catalunya; cal fer un pas d'aproximació
# Cabernet franc

El cabernet franc és una varietat de cep negra. El raïm és mitjà, de forma allargada. El gra és esfèric, petit i de pellofa fina. La polpa és moderadament astringent.
És una varietat de maduració primerenca i que creix en climes més freds que altres varietats constituint una alternativa de cultiu de millor qualitat en condicions climàtiques més rigoroses.
El cabernet franc és originari de la regió de Bordeus, igual que el cabernet sauvignon i el merlot, formant la família anomenada cabernets. El vi de cabernet franc té menys cos, menys color i és menys àcid, però més aromàtic. S'utilitza sovint en cupatges amb el cabernet sauvignon per suavitzar l'agressivitat i el color intens, i accelerar-ne l'envelliment.
La majoria de vinyes de cabernet franc es troben a França, a les regions de Bordeus i de la vall del Loira. A Catalunya, encara que el seu cultiu és minoritari, s'ha adaptat bé i és una de les varietats autoritzades a les DO Catalunya, DO Conca de Barberà, DO Penedès i DO Terra Alta.
Viccionari
# Caffaro di Rustico da Caschifellone

Caffaro di Rustico da Caschifellone (Caschifellone, 1080 - Gènova, c. 1166) fou un militar i historiador genovès.
Membre d'una família noble descendent de governants de Gènova, de jovea va lluitar com a seguidor de Jofré de Bouillon a la Primera Croada al setge de Cesarea, al nord de Jerusalem el 1101, i a partir de llavors va començar a portar un registre anual de la història dels genovesos, amb el nom d'Annales.
Va exercir com a ambaixador davant de Calixt II, Alfons VII de Castella, Ramon Berenguer IV i l'emperador Frederic I Barbaroja, i va servir com a capità a la guerra contra la República de Pisa, la Croada contra al-Mariyya i la croada contra la Taifa de Turtusha.
El 1152 va presentar la seva història al cònsol de Gènova, que va decretar que havia de ser copiada i conseevada en els arxius públics. Va continuar els seus annals fins a 1163, quan els trastorns civils a Gènova van fer que abandonàs el projecte. A la seva mort el 1166, va deixar dos llibres, a més dels annals: Liber de Liberatione civitatum Orientis (llibre sobre l'Alliberament de les ciutats de l'Orient), descrivint la participació genovesa a la Primera Croada, escrita de memòria més de mig segle més tard, i De captione Almerie et Tortuose (Història de la captura d'Almeria i Tortosa).

## Enllaços externs

* (anglès) Encyclopædia Britannica Caffaro di Caschifellone.
# Cajono

El cajono, villalteco o xhon és una variant de zapoteca que parlen els zapoteques de la Sierra Norte d'Oaxaca, poble precolombí que vivia en el que avui és Mèxic. El cajono és una llengua zapoteca molt similar a altres de la família zapotecana, encara que no es troben oposat moltes proves escrites en aquesta llengua.
La llengua dels cajonos és un idioma que té una diferenciació de més tres-cents anys d'antigüitat diferenciant-se fins a en un 50% d'altres llengües derivades del zapoteca parlat a les Valls centrals anterior a la conquesta espanyola.

## Enllaços externs

* Diccionari en línia cajono-espanyol
* Variants lingüístiques del zapoteca
# Cal Paraire (Granera)

Cal Paraire és una casa del poble de Granera, en el terme municipal del mateix nom, a la comarca del Moianès. Pertany a la parròquia de Sant Martí de Granera. És a 799 metres d'altitud en el Barri del Castell, dessota del Castell de Granera, al començament del tram superior del carrer del Castell. S'hi accedeix pel carrer únic del barri del Castell; es pot arribar en vehicle fins als peus mateix de la casa. Cal Paraire ha estat des de sempre un referent en la vida de Granera; deu el nom al paraire que s'hi establí ja a l'edat moderna: la casa acollia una activitat preindustrial establerta en un moment de creixement econòmic del poble i de la comarca. Més tard, ja durant el segle XX Cal Paraire, que fou molts anys la casa de l'alcalde, tenia l'únic telèfon del poble, de caràcter públic.

## Vegeu també

* Topònims de Granera

## Enllaços externs

* Cal Paraire en el seu entorn, a l'Institut Cartogràfic de Catalunya
# Calanos

Calanos (Calanus, Κάλανος) fou un dels anomenats gimnosofistes indis que van seguir a l'exèrcit macedoni des de Tàxila acompanyant a Alexandre el Gran; quan el rei es va posar malalt es va tirar a una pira encesa en presència de tot l'exèrcit, sense cap senyal de por. El seu nom real, segons Plutarc era Esfines (Sphines), i Calanos era un sobrenom derivat de la seva salutació en què usava el sànscrit Calyana.
# Calascibetta

Calascibetta (sicilià Calascibbetta) és un municipi italià, dins de la província d'Enna. L'any 2007 tenia 4.713 habitants. Limita amb els municipis de Bompietro (PA), Enna, Gangi (PA), Leonforte, Nicosia i Villarosa.

## Administració

Llista d'alcaldes :
| Període | Identitat | Partit |
| 2008- | Piero Capizzi | Llista cívica |

## Personatges il·lustres

* Giuseppe D'Angelo, president de Sicília el 1961-1964
# Caldonazzo

Caldonazzo és un municipi italià, dins de la província de Trento. L'any 2007 tenia 3.108 habitants. Limita amb els municipis de Bosentino, Calceranica al Lago, Centa San Nicolò, Folgaria, Lavarone, Levico Terme, Luserna, Pergine Valsugana i Tenna.

## Administració

Llista d'alcaldes :
| Període | Identitat | Partit |
| 2005- | Laura Mansini | Llista cívica |

## Enllaços externs

* Caldonazzo - Lloc web oficial (italià)
* Plantilla:Directory Caldonazzo (italià)
# Caleb

Caleb (també anomenat Carmí), segons l'Antic Testament, pertanyia a la tribu de Judà. Era fill d'Hesron, net de Peres i besnet del patriarca Judà.
Caleb va néixer durant el període a Egipte dels fills d'Israel. Segons el Llibre de les Cròniques de la Bíblia, Caleb fou el pare d'una família molt nombrosa; ell mateix es va casar fins a quatre vegades i tingué nombroses concubines.
La primera esposa fou Azubà que li va donar una filla:
En enviudar, Caleb es casà amb una dona anomenada Efà o Efrata, qui li donà:
Quan va morir el seu pare Hesron, Caleb va unir-se amb la seva viuda Efrata amb qui tingué:
Efà, concubina de Caleb, li va infantar:
* Haran
* Mossà
* Gazez
Caleb va mantenir relacions també amb la seva concubina Maacà, que li va infantar:
* Xèber
* Tirhanà
* Xàaf, que va ser pare de:
** Madmannà
* Xevà, pare de:
** Macbenà
** Guibà.
Altres fills de Caleb són:
* Meixà, el primogènit. Meixà fou pare de:
** Zif
* Mareixà, pare de:
** Hebron, pare de:
*** Córah
*** Tapúah
*** Rèquem, que fou pare de:
**** Xammai, pare de:
***** Maon, que fou pare de:
****** Betsur
*** Xema, pare de:
**** Ràham, que fou pare de:
***** Jorqueam
* Acsà, filla de Caleb
# California Botanical Society

California Botanical Society va ser fundada per Willis Linn Jepson el 1913, des de quan ha avançat el coneixement de les ciències botàniques als estats de l'oest dels EUA.

## Serveis

Els serveis a la societat són: la revista Madroño, publicada des de 1916; banquets anuals en diverses localitats de Califòrnia juntament amb conferències educatives; suport a la investigació sobre plantes verdes de la Baixa Califòrnia (habilitat pel Fons Memorial Annetta Carter; suport als estudiants de postgrau (juntament amb el banquet anual); i discussions comunitàries amb botànics professionals.

## Membres distingits

* Robert Folger Thorne qui va desenvolupar el sistema Thorne (1992), va ser el segon vicepresident del consell, c. 1966.
* Robert Lee Gilbertson
* Ira J. Condit

## Vegeu també

* Universitat i herbari Jepson
* Cneoridium dumosum (Nuttall) Hooker F. Collected March 26, 1960, at an Elevation of about 1450 Meters on Cerro Quemazón, 15 Miles South of Bahía de Los Angeles, Baja California, México, Apparently for a Southeastward Range Extension of Some 140 Miles

## Enllaços externs

* California Botanical Society - Lloc web oficial
* Accés en línia per als membres del CBS
* Nota de premsa sobre el simposi centenari de la Societat de 2013: "Aaron Liston is Invited Speaker"